Pulss (muusika)

Pulss (inglise keeles pulse, saksa keeles Grundschlag) on muusikas löökide teatud helivältusele vastav regulaarne järgnevus.

Muusikas on vahel võimalik helivältuste mitmekesisusele vaatamata tajuda, et leidub keskne ühikvältus, mille suhtes ülejäänud helivältused organiseeruvad. Arvatakse, et muusikas ühikvältuse tajumine on seotud inimese organismis toimuvate korduvate protsesside, nagu südame tuksumise või hingamisega.